CELEX: 52019PC0496
Language: lt
Date: 2019-10-18
Title: Pasiūlymas EUROPOS PARLAMENTO IR TARYBOS SPRENDIMAS dėl Europos Sąjungos solidarumo fondo lėšų mobilizavimo siekiant suteikti pagalbą Graikijai

EUROPOS KOMISIJA
            Briuselis, 2019 10 18
            COM(2019) 496 final
            Pasiūlymas
            EUROPOS PARLAMENTO IR TARYBOS SPRENDIMAS
            dėl Europos Sąjungos solidarumo fondo lėšų mobilizavimo siekiant suteikti pagalbą Graikijai
            
               
         
         
            
               AIŠKINAMASIS MEMORANDUMAS
            
            
               1.Pasiūlymo aplinkybės
            
            
               Šis sprendimas yra priimamas dėl Europos Sąjungos solidarumo fondo lėšų mobilizavimo pagal 2002 m. lapkričio 11 d. Tarybos reglamentą (EB) Nr. 2012/2002
                  1
                (toliau – reglamentas) siekiant suteikti 4 552 517 EUR vertės pagalbą Graikijai dėl 2019 m. šioje šalyje potvynio ir nuošliaužų sukeltų nelaimių. Visa mobilizuojama suma bus finansuojama panaudojant dalį įsipareigojimų ir mokėjimų asignavimų, jau įtrauktų į 2019 m. biudžetą avansams finansuoti, iš jų atėmus jau išmokėtą 455 252 EUR avansą. Todėl parengti taisomojo biudžeto nereikia. 
            
            
               2.Informacija ir sąlygos
            
            
               2019 m. vasario 23–26 d. Kretoje, ypač vakarinėje jos dalyje, siautėjo itin smarkios liūtys ir audros. Dėl to kilę potvyniai ir nuošliaužos nusinešė žmonių gyvybių ir turėjo katastrofiškų padarinių infrastruktūrai ir ekonominei veiklai, visų pirma keliams ir žemės ūkiui.
            
            
               (1)Paraišką dėl įnašo iš Europos Sąjungos solidarumo fondo Graikija pateikė 2018 m. gegužės 15 d., nepasibaigus 12 savaičių terminui po pirmosios žalos užfiksavimo. Paraiška pateikta remiantis regioninės gaivalinės nelaimės kriterijumi, nustatytu reglamento 2 straipsnio 3 dalyje.
            
            
               (2)Tai – gaivalinė nelaimė, todėl ji patenka į Europos Sąjungos solidarumo fondo taikymo sritį.
            
            
               (3)Bendrą tiesioginę žalą Graikija vertina 182,1 mln. EUR. Kretos salai padaryta žala sudaro 2,1 % susijusio Kretos NUTS 2 lygio regiono BVP, taigi, viršija 129,8 mln. EUR ribą, t. y. reglamente nustatytą ribą, lygią 1,5 % regiono BVP.
            
            
               (4)Savo paraiškoje Graikija paprašė sumokėti avansą, kaip nustatyta reglamento 4a straipsnyje. 2019 m. liepos 19 d. Komisija priėmė Įgyvendinimo sprendimą C(2019) 5514 skirti 455 252 EUR sumą (t. y. 10 % avanso nuo numatomo Fondo finansinio įnašo) ir po to ją visą išmokėjo Graikijai.
            
            
               (5)Savo paraiškoje Graikijos valdžios institucijos išsamiai apibūdino dėl ekstremalių oro sąlygų susidariusią padėtį ir pastangas padėti nukentėjusiems gyventojams. Vasario 23 d. Kretą nusiaubęs ciklonas nusinešė vieną gyvybę (vienas žmogus paskendo srovėje) ir padarė didelę žalą, daugiausia Chanijos ir Retimno rajonuose, kur užregistruotas didžiausias bendras kritulių kiekis. Didžioji žalos dalis padaryta savivaldybių ir provincijų kelių tinklui, įskaitant Kretos šiaurinį greitkelį, kaimo vietovėse auginamiems pasėliams ir gyvuliams, taip pat privatiems būstams. Apgadinti septyni tiltai, vienas iš jų visiškai sugriautas. Daugybė nuošliaužų ir išverstų medžių užblokavo kelius ir atkirto ištisas teritorijas. Erozija apgadino pylimus ir suardė drenavimo sistemas. Žala taip pat padaryta elektros tinklui.
            
            
               (6)Graikija apskaičiavo, kad gelbėjimo ir atstatymo operacijų, kurios atitinka reglamento 3 straipsnio 2 dalies reikalavimus, išlaidos sudaro 173,9 mln. EUR; šios išlaidos suskirstytos pagal operacijų tipą. Didžiausia išlaidų dalis (daugiau kaip 145 mln. EUR) numatyta transporto infrastruktūrai (keliams ir tiltams) atkurti ir valymo operacijoms (20 mln. EUR).
            
            
               (7)Graikijos valdžios institucijos patvirtino, kad reikalavimus atitinkančių išlaidų draudimas nedengia.
            
            
               (8)Nukentėjęs regionas pagal Europos struktūrinių ir investicijų fondų (2014–2020 m.) nuostatas priskiriamas pereinamojo laikotarpio regionų kategorijai. Graikijos valdžios institucijos paraiškoje nepranešė Komisijai apie ketinimą perskirstyti finansavimą pagal ESI fondų programas ir skirti lėšų atstatymo priemonėms.
            
            
               (9)Graikija neaktyvavo Sąjungos civilinės saugos mechanizmo. 
            
            
               (10)Šiuo metu nėra vykdoma jokia pažeidimo, susijusio su Sąjungos teisės aktų dėl nelaimių rizikos prevencijos ir valdymo įgyvendinimu, nagrinėjimo procedūra.
            
            
               (11)Įgyvendinant Direktyvą 2007/60/EB dėl potvynių rizikos įvertinimo ir valdymo užbaigti šie veiksmai: parengta preliminaraus potvynių rizikos vertinimo ataskaita (2012 m. kovo mėn.), nustatytos galimos didelės potvynių rizikos teritorijos 14-oje šalies vandens baseinų rajonų ir atnaujinta preliminaraus potvynių rizikos vertinimo ataskaita (2012 m. lapkričio mėn.); atnaujintas preliminarus potvynių Evro upės baseine rizikos vertinimas (2014 m. lapkričio mėn.); užbaigtas potvynių grėsmės ir potvynių rizikos 14 šalies vandens rezervuarų vertinimas (2017 m. kovo mėn.); parengti visų šalies vandens telkinių potvynių rizikos valdymo planai, įskaitant Kretai skirtą upių baseinų potvynių grėsmės ir potvynių rizikos valdymo planą. 
            
            
               2.5Išvada
            
            
               Atsižvelgiant į pirmiau išvardytas priežastis, Graikijos pateiktoje paraiškoje nurodyta nelaimė atitinka reglamente nustatytas Europos Sąjungos solidarumo fondo lėšų mobilizavimo sąlygas.
            
            
               3.Finansavimas iš Europos Sąjungos solidarumo fondo 2019 m. asignavimų
            
         
         
            
               2013 m. gruodžio 2 d. Tarybos reglamente (ES, EURATOMAS) Nr. 1311/2013, kuriuo nustatoma 2014–2020 m. daugiametė finansinė programa
                  2
                (toliau – DFP reglamentas), ypač jo 10 straipsnyje, numatyta galimybė mobilizuoti Europos Sąjungos solidarumo fondo lėšas neviršijant viršutinės metinės 500 000 000 EUR (2011 m. kainomis) ribos. Europos Sąjungos solidarumo fondo lėšų mobilizavimo sąlygos nustatytos 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo
                  3
                11 punkte.
            
            
               Pagrindinė Europos Sąjungos solidarumo fondo įsteigimo priežastis – solidarumas, todėl Komisija laikosi požiūrio, kad pagalba turėtų būti progresinė. Tai reiškia, kad, remiantis ankstesne praktika, Europos Sąjungos solidarumo fondo lėšų mobilizavimo ribą, taikomą didelės gaivalinės nelaimės atveju (t. y. 0,6 % BNP, arba 3 mlrd. EUR 2011 m. kainomis, atsižvelgiant į mažesniąją iš šių sumų), viršijančiai žalos daliai padengti turėtų būti taikomas didesnis pagalbos intensyvumas nei tos ribos nesiekiančiai žalos daliai. Anksčiau nustatant asignavimus didelėms nelaimėms buvo taikomas toks koeficientas: 2,5 % bendros tiesioginės žalos, jei ji nesiekia ribos, ir 6 % žalos daliai, viršijančiai tą ribą. Regioninėms nelaimėms ir nelaimėms, dėl kurių paraiškos priimtos pagal kaimyninės šalies nuostatą, taikomas 2,5 % koeficientas.
            
            
               Įnašas negali viršyti apskaičiuotos bendros reikalavimus atitinkančių operacijų išlaidų sumos. Pagalbos apskaičiavimo metodika nustatyta 2002–2003 m. Europos Sąjungos solidarumo fondo metinėje ataskaitoje ir patvirtinta Tarybos ir Europos Parlamento.
            
            
               Remiantis Graikijos pateikta paraiška ir atsižvelgiant į apskaičiuotą bendrą tiesioginę žalą, Europos Sąjungos solidarumo fondo finansinis įnašas skaičiuojamas taip:
            
            
                     
                        Valstybės narės
                     
                  
                  
                     
                        Nelaimės kvalifikavimas
                     
                  
                  
                     
                        Bendra tiesioginė žala
                     
                     
                     
                        (mln. EUR)
                     
                  
                  
                     
                        Didelės nelaimės riba
                     
                     
                     
                        (mln. EUR)
                     
                  
                  
                     
                        2,5 % tiesioginės žalos, nesiekiančios ribos 
                     
                     
                        (EUR)
                     
                  
                  
                     
                        6 % tiesioginės žalos, viršijančios ribą
                     
                     
                        (EUR)
                     
                  
                  
                     
                        Bendra siūlomos pagalbos suma
                     
                     
                     
                        (EUR)
                     
                  
                  
                     
                        Išmokėti avansai
                     
                     
                     
                        (EUR)
                     
                  
               
                     
                        GRAIKIJA
                     
                  
                  
                     
                        Regioninė
                     
                     
                        (2 str. 3 dalis)
                     
                  
                  
                     
                        182,1
                     
                  
                  
                     
                        1 086,1
                     
                  
                  
                     
                        4 552 517
                     
                  
                  
                     
                        −
                     
                  
                  
                     
                        4 552 517
                     
                  
                  
                     
                        455 252
                     
                  
               
                     
                  
                  
                     
                        IŠ VISO
                     
                  
                  
                     
                        4 552 517
                     
                  
                  
                     
                        455 252
                     
                  
               
               Remiantis DFP reglamento 10 straipsnio 1 dalimi, bendra mobilizuotina Europos Sąjungos solidarumo fondo lėšų suma 2019 m. pradžioje buvo 851 082 072 EUR – tai 585 829 691 EUR dydžio 2019 m. asignavimų suma ir likusi 265 252 381 EUR dydžio 2018 m. asignavimų suma, kuri neišleista ir perkelta į 2019 m.
            
            
               Suma, kuri gali būti mobilizuota šiuo 2019 m. etapu, yra 557 530 278 EUR. Ji atitinka visą 2019 m. pradžioje turimą mobilizuoti Europos Sąjungos solidarumo fondo sumą (851 082 072 EUR), atėmus anksčiau mobilizuotą sumą
                  4
                (293 551 794 EUR). Pagal DFP reglamento 10 straipsnio 1 dalį 25 % pradinio 2019 m. asignavimo reikia išsaugoti iki 2019 m. spalio mėn. Tačiau, kadangi mokėjimas Graikijai bus įvykdytas po spalio 1 d., ši nuostata šiuo atveju nėra aktuali. 
            
            
            
                     
                        Šiuo metu turima Solidarumo fondo suma:
                     
                  
                  
                     
                         
                     
                  
               
                     
                        2019 m. metinis asignavimas  
                     
                  
                  
                     
                        585 829 691 EUR
                     
                  
               
                     
                        Pridėjus nepanaudotą 2018 m. asignavimo sumą, perkeltą į 2019 m.
                     
                  
                  
                     
                        +265 252 381 EUR
                     
                  
               
                     
                        Atėmus sumą, mobilizuotą Rumunijai, Italijai ir Austrijai (TB Nr. 3)
                     
                  
                  
                     
                        −293 551 794 EUR
                     
                  
               
                     
                        BENDRA turima suma iki 2019 m. gruodžio mėn. 
                     
                  
                  
                     
                        557 530 278 EUR
                     
                  
               
               Pasiūlymas
            
            
               EUROPOS PARLAMENTO IR TARYBOS SPRENDIMAS
            
            
               dėl Europos Sąjungos solidarumo fondo lėšų mobilizavimo siekiant suteikti pagalbą Graikijai
            
            
               EUROPOS PARLAMENTAS IR EUROPOS SĄJUNGOS TARYBA,
            
            
               atsižvelgdami į Sutartį dėl Europos Sąjungos veikimo,
            
            
               atsižvelgdami į 2002 m. lapkričio 11 d. Tarybos reglamentą (EB) Nr. 2012/2002, įsteigiantį Europos Sąjungos solidarumo fondą
                  5
               , ypač į jo 4 straipsnio 3 dalį,
            
            
               atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo
                  6
               , ypač į jo 11 punktą,
            
            
               atsižvelgdami į Europos Komisijos pasiūlymą,
            
            
               kadangi:
            
            
               (1)Europos Sąjungos solidarumo fondo (toliau – Fondas) tikslas – suteikti Sąjungai galimybę greitai, veiksmingai ir lanksčiai reaguoti nelaimės atvejais, kad būtų parodytas solidarumas su gaivalinių nelaimių ištiktų regionų gyventojais;
            
            
               (2)didžiausia Fondo metinė suma neturi viršyti 500 000 000 EUR (2011 m. kainomis), kaip nustatyta Tarybos reglamento (ES, Euratomas) Nr. 1311/2013
                  7
                10 straipsnyje;
            
         
         
            
               (3)2019 m. gegužės 15 d. Graikija pateikė paraišką mobilizuoti Fondo lėšas dėl 2019 m. vasario 23–26 d. Kretą nusiaubusių ir potvynius bei nuošliaužas sukėlusių itin smarkių liūčių ir audrų;
            
            
               (4)Graikijos paraiška tenkina finansinio įnašo teikimo iš Fondo lėšų sąlygas, kaip nustatyta Reglamento (EB) Nr. 2012/2002 4 straipsnyje;
            
            
               (5)todėl Fondo lėšos turėtų būti mobilizuotos siekiant suteikti Graikijai finansinį įnašą;
            
            
               (6)Europos Parlamento ir Tarybos sprendimu (ES) 2019/277
                  8
                Fondo lėšos buvo mobilizuotos siekiant skirti 50 000 000 EUR įsipareigojimų ir mokėjimų asignavimų sumą avansams už 2019 finansinius metus mokėti. Tų asignavimų panaudota tik labai nedaug. Todėl visą dabar mobilizuojamą sumą galima finansuoti perskirstant turimus 2019 finansinių metų Sąjungos bendrojo biudžeto asignavimus, skirtus avansams mokėti;
            
            
               (7)siekiant kuo greičiau mobilizuoti Fondo lėšas, šis sprendimas turėtų būti taikomas nuo jo priėmimo dienos,
            
            
               PRIĖMĖ ŠĮ SPRENDIMĄ:
            
            
               1 straipsnis
            
            
               2019 finansinių metų Sąjungos bendrajame biudžete iš Europos Sąjungos solidarumo fondo Graikijai mobilizuojama 4 552 517 EUR įsipareigojimų ir mokėjimų asignavimų suma.
            
            
            
               Pirmoje pastraipoje nurodyta suma finansuojama 2019 finansinių metų Sąjungos bendrojo biudžeto asignavimais, mobilizuotais avansams mokėti. Avansams mokėti numatyti asignavimai atitinkamai sumažinami.
            
            
               2 straipsnis
            
            
               Šis sprendimas įsigalioja jo paskelbimo Europos Sąjungos oficialiajame leidinyje dieną.
            
            
               Jis taikomas nuo … [sprendimo priėmimo data]
                  9**.
            
            
               Priimta Briuselyje
            
            
               
                  Europos Parlamento vardu
                        Tarybos vardu
               
            
         
         
            
                  
                     (1)
                  
                        2002 m. lapkričio 11 d. Tarybos reglamentas (EB) Nr. 2012/2002, įsteigiantis Europos Sąjungos solidarumo fondą (OL L 311, 2002 11 14, p. 3), su pakeitimais, padarytais 2014 m. gegužės 15 d. Europos Parlamento ir Tarybos reglamentu (ES) Nr. 661/2014 (OL L 189, 2014 6 27, p. 143).
               
               
                  
                     (2)
                  
                        2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).
               
               
                  
                     (3)
                  
                        OL C 373, 2013 12 20, p. 1.
               
               
                  
                     (4)
                  
                        Priimti tekstai P9_TA-PROV(2019)0013 ir P9_TA-PROV(2019)0014.
               
               
                  
                     (5)
                  
                        OL L 311, 2002 11 14, p. 3.
               
               
                  
                     (6)
                  
                        OL C 373, 2013 12 20, p. 1.
               
               
                  
                     (7)
                  
                        2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).
               
               
                  
                     (8)
                  
                        OL L 54, 2019 2 22, p. 5.
               
               
                  
                     (9)
                  ** Datą įrašo Parlamentas prieš paskelbiant OL.